D'Museksstéck Hämmelsmarsch ass eng Volleksweis, dat heescht eng Melodie, deem säin Auteur eis net bekannt ass a vum Vollek iwwer Generatioune iwwerdroe gouf. Aus dëser Volleskweis gouf am 19. Joerhonnert e Lidd wéi de Michel Lentz en Text dozou geschriwwen huet. D'Lidd gouf heefeg ënner dem Numm ""Schuebermëss"" publizéiert (cf. z. B. Anonym 1959: 225). Den Nik Welter ernimmt et 1914 am Bichelchen Das Luxemburgische und sein Schrifttum als D'Schuebermess.

Zu Uewerwampech an zu Trondheim erënneren nach haut Monumenter un de Cicignon. Zu Gaasperech ass eng Strooss no him benannt. Do hänkt och eng Gedenkplack.

Mä schonn 1908 huet de Papp aus Gesondheetsgrënn missen ophale mat schaffen, an de 14 Joer ale Samuel huet misse mat der Schoul ophale fir seng Famill z'ënnerhalen. No e puer Jore mat schlechtbezuelten Aarbechtsplaze krut hien 1915 eng Plaz bei der Baltimore Agence vun der bekannter Detektei ""Pinkerton's National Detective Agency"". Dat war an enger Zäit, an där et zu ville soziale Spannunge koum tëscht de grousse Firmen an de Gewerkschaften. Sou waren dem Pinkerton seng Leit haaptsächlech als Streikbriecher beschäftegt.

17. Dezember: Déi lëtzebuergesch Foussballnationalequipe verléiert zu Paräis am Kader vun der Qualifikatioun fir d'Foussball-Weltmeeschterschaft 1954 0:8 géint Frankräich.

De Léonard Monestier krut fir säi Gebuertsdag e Kaddo dee wéi et sech spéider erausgestallt huet kee Wäert hat. Elo versicht hien de Kaddo lass ze ginn…

P. Robert Quardt (SCJ), ""Für eure Seelen"" - Leben und Werk des Bischofs Joseph Philippe von Luxemburg; Kanisius Verlag, CH - Freiburg, D - Konstanz/Baden an D - München, 1958; 236 S. (ill.).

De Wäissert war bis an d'éischt Véirel vum 20. Joerhonnert d'Bezeechnung fir en Händler an Handwierker, deen de Kallek geliwwert huet fir d'Haiser ze wäissen, an deenen, déi net woussten domat ëmzegoen, beim Ustrach gehollef huet. Hien huet sech bei senge Reesen uechtert d'Land no de Kiermesse geriicht, well et Brauch war d'Haiser kuerz virun der Kiermes frësch erauszebotzen.

Mam Bernard Guyon, dem Doyen vun der Universitéit zu Aix, hat hien en gudde Kontakt, deen op engem mutuelle Respekt opgebaut war. De Guyon war ee vun den Haaptresponsabele vun der Konstruktioun vun der néier Faculté des Lettres zu Aix.

Ofgesi vun de WSA -Terraine waren zu Lëtzebuerg NATO-Drotbarriäre ganz seelen. Dat huet sech no deenen éischte Bommeleeër-Attentater séier geännert.

De Canton de Draveil ass eng franséisch administrativ Andeelung am Arrondissement Évry, am Departement Essonne an der Regioun Île-de-France.

Si huet 1835 als Léierin geschafft, a war vun 1839 bis 1841 Gouvernante. 1842 ass si mam Emily op Bréissel gaangen, fir do während zwee Joer am Pensionnat de Demoiselles hiert Franséisch ze verbesseren.